als_Latn dik_Latn sna_Latn
Direkt nga iPhone
Ju mund të instaloni iOS 8 direkt nga iPhone nëpërmjet funksionit OTA, mjafton të shkoni tek Settings > General > Update Software, dhe të nisni shkarkimin. Kjo mënyrë mund të kërkojë shumë kohë nëse keni një internet jo shumë të shpejtë, në rast të kundërt, kjo mbetet mënyra më komode për të instaluar sistemin më të ri iOS. Nëse keni një pajisje me jailbreak, mund të keni probleme me instalimin direkt nga iPhone, provojeni më mirë me anë të iTunes.
Me anë të iTunes
Sigurohuni që të keni instaluar versionin e fundit të iTunes, lidhni pajisjen tuaj me anë të kavos USB me kompjuterin. Verifikoni nëse ka ndonjë update të disponueshëm. iTunes do ta gjejë atë automatikisht dhe do ta instalojë në pajisjen tuaj. Për ta shkarkuar më shpejt, ju këshillojmë të shkarkoni iOS 8 në kompjuter, nga këtu ose nga faqja jonë e dedikuar firmware iOS, dhe më pas për ta instaluar me iTunes, shtypni butonin Shift (Windows) ose Alt (Mac) dhe më pas butonin Update dhe zgjedhni file-in iOS 8 që sa po shkarkuat dhe instalojeni.
Jailbreak?
Nëse jeni të interesuar për Jailbreak, nuk duhet ta kryeni këtë përditësim, dhe të prisni më mirë deri sa të dalë jailbreak për iOS 8, që mund të vonojë disa muaj. Hakerat po punojnë në këtë drejtim, por duhet akoma shumë për të mbërritur tek një version zyrtarë.
iPhone Sim-Locked
Për ato që kanë një iPhone të bllokuar, që ka nevojë për Gevey SIM, ju këshillojmë të mos instaloni iOS 8 pasi mund të bllokoni pajisjen tuaj. Gjatë ditëve në vazhdim do të kemi informacione më të hollësishme rreth kësaj teme, dhe do ju njoftojmë për çdo zhvillim të mundshëm. /iPhoneAlbania
als_Latn als_Latn als_Latn als_Latn eng_Latn als_Latn eng_Latn als_Latn